Seni marupakan hasil matan prusis kriatip manusia, prusis kriatip ngini malibatakan pangalaman matan sabarataan indra manusia. Seni kada hanya iksprisi matan kriatipitas malainakan jua mangandung intisari matan kahidupan saikung saniman. Kawa diartiakan jua seni sabagai intisari matan iksprisi kriatipitas manusia nang marispuns kundisi lingkungannya nang bahubungan lawan budaya, hubungan sysial, kayakinan, pulitik, wan jua sampai lawan rispuns tahadap tiknulugi.
Saikung nang handak bagalut di dunia seni harus mamparsiapakan dirinya basadia mamahami bahasa unipirsal, kudi-kudi alam, wan ribuan kayakinan nang bacungulan. Imbahnya, saniman akan mahasilakan karya seni matan pangalamannya ngitu ka dalam bantuk musik, sastra, lukisan, wan masih banyak lagi nang lainnya.
Karya seni nang marupakan hasil matan kriatipitas manusia rancaknya ngalih dipahami ulih urang nang nalin. Seni kawa dipahami ulih siapa haja asal inya kawa manangkap kudi-kudi nang bagana dalam karya seni nang tuntung ditarbitakan. Lamunnya kadada pamahaman lawan kudi-kudi karya seni ngitu, saikung indipidu kaina kangalihan gasan mamahami sabuting karya seni.
Dalam paulahan karya seni, saban artis nang bagalut di dunia seni mamilih saurang paramitir gawiannya. Inya baisi lingkungan nang mamangaruhinya, baik ngitu matan budaya, kaparcayaan, atawa jua pamandiran susial matan inya bagana atawa lingkungannya. Ulih marga ngitu, gasan maartiakan atawa mambaca sabuting karya seni kada kawa dilapasakan matan katalibatan saniman lawan lingkungannya.
Bahwa masing-masing indipidu artis mamilih saurang paraturan wan paramitir nang manuntunnya atawa gawianya, masih kawa disambat bahwa seni adalah prusis wan pruduk matan mamilih medium, wan sabuting sit paraturan gasan pamakaian medium ngitu, wan sabuting sit nilai-nilai nang manantuakan apa nang pantas dikirimakan lawan iksprisi malalui medium ngitu, gasan mamadahakan baik kaparcayaan, gagasan, sinsasi, atawa parasaan lawan cara saipiktip mungkin gasan medium ngitu.
Sakalipun damikian, banyak saniman mendapat pangaruh matan urang lain masa bahari, wan jua saban garis paduman sudah cungul gasan mangungkap gagasan tatantu malalui simbolisme wan bantuk (nang kaya bakung nang bamakna kamatian wan mawar habang nang ba'arti cinta).
bjn_Latn bjn_Latn bjn_Latn bjn_Latn bjn_Latn bjn_Latn